Salvia hispanica

An Salvia hispanica, saro sa nagkapirang kaparehong species na komun na bisto sa apod na chia, sarong species nin namumurak na tinanom sa pamilya nin Lamiaceae. Tubong tal ini sa sentral asin subangan na Mehiko asin Guatemala. Ini pigkokonsiderar na sarong pseudocereal, na pigkukultibar para sa saiyang kakanon, hydrophilic na pisog nin chia, na pigtatanom asin komun na ginagamit bilang kakanon sa nagkapirang nasyon sa sulnupan na Amerika del Sur, sulnupan na Mehiko, asin sa sur-sulnupan na Estados Unidos.

Deskripsiyon
An chia sarong taonan na tinanom na nagtatalubo sagkod sa 1.75 metros (5 piye 9 pulgada) an langkaw, na may magkaibong na dahon na 4–8 cm (1+1⁄2–3+1⁄4 pulgada) an laba asin 3–5 cm (1+1⁄4–2 pulgada) an lakbang. An mga burak kaini kolor lila o puti asin nagigibo sa kadakol na mga grupo sa sarong tarom sa poro kan lambang poon.Anderson, A.J.O. and Dibble, C.E. "An Ethnobiography of the Nahuatl", The Florentine Codex, (translation of the work by Fr.Bernardino de Sahagún), Books 10–11, from the Period 1558–1569

Naghale an Chia
Sa parati, an mga pisog mga saradit na oval na may diametro na mga 1 mm (1⁄32 in). An mga ini kolor-mottle, na may kayumanggi, abohon, itom, asin puti. An mga pisog hydrophilic, na nagsusupsop nin sagkod sa 12 beses kan saindang gabat sa likido kun binabad. Mantang nagbabad, an mga pisog nagkakaigwa nin mucilaginous na patong na nagtatao sa mga inomon na gibo sa chia nin sarong pambihirang gelatinous na texture.

Toltolan